คือเริ่มกินยาคุมรายเดือนแบบ 21 เม็ดในวันที่ 3 ของการมีประจำเดือนค่ะ แล้วหลังจากที่ประจำเดือนหาย สัปดาห์ต่อมาก็มี sex กับแฟนค่ะ แบบไม่ใส่ถุง ประมาณ 3-4 รอบ เสร็จทุกครั้งนะคะ แล้วหลายๆวันต่อมา ก็ทำแบบนี้มาเรื่อยๆ คือไม่ใส่ถุงทุกครั้ง แต่กินยาสม่ำเสมอค่ะ ไม่เคยลืมกินยา อยากทราบว่า จะมีโอกาสท้องมากน้อยแค่ไหนคะ ถ้าไม่ใส่ถุงยาง
สวัสดีค่ะ งาน,หากได้เริ่มทานยาคุมกำเนิดในวันที่ 3 ของการมีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที โดยหากทานยาคุมได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะ ดังนั้น การที่มีเพศสัมพันธ์โดยไม่ใส่ถุงยางอนามัย โอกาสในการตั้งครรภ์ก้จะมีน้อยกว่า 1% ค่ะ